Súradnice: 48°56′21″S 19°37′48″V﻿ / ﻿48,9393°S 19,63°V﻿ / 48.9393; 19.63

**Krúpova hoľa** (1 921,9 m n. m.) je skalnatý vrch v hlavnom hrebeni Nízkych Tatier. Leží v ich najvyššej Ďumbierskej časti, nad Demänovskou Dolinou, približne 14 km severne od Brezna.

Poloha
------

Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží na hranici Žilinského a Banskobystrického kraja, okresov Liptovský Mikuláš a Brezno a zasahuje na katastrálne územie obcí Demänovská Dolina, Liptovský Ján a Horná Lehota. Najbližším sídlom je severozápadne situovaná Demänovská Dolina, severným smerom leží Závažná Poruba a Liptovský Ján, východným Malužiná, Nižná a Vyšná Boca a južným smerom obce Mýto pod Ďumbierom, Bystrá a Horná Lehota. Masív patrí do Národného parku Nízke Tatry.

Opis
----

Krúpova hoľa leží v hlavnom hrebeni medzi vrcholom Konské (1 882,3 m n. m.) na západe a Ďumbierom (2 046 m n. m.) na východe. Od vrchu Konské ho oddeľuje Demänovské sedlo (1 756,3 m n. m.), od západného vrcholu Ďumbiera Krúpovo sedlo (asi 1 910 m n. m.). Z vrcholu Krúpovej hole vybieha k severu významná rázsocha – bočný hrebeň s vrcholmi Prašivá (1 667,4 m n. m.), Tanečnica (1 680,7 m n. m.) a Krakova hoľa (1 751,6 m n. m.). Od Prašivej je tu vrchol oddelený nepomenovaným sukom (1 775,9 m n. m.) a bezmenným sedlom (okolo 1 630 m n. m.). Severozápadné úbočia klesajú z vrcholu do Širokej doliny (pri pohľade z tejto doliny sa vrchol javí najvýraznejší). Severovýchodné úbočia prudko klesajú skalnatými zrazmi do ľadovcového Ďumbierskeho kotla v závere Bystrej doliny. Južné úbočia omnoho miernejšie klesajú do doliny Trangoška. Vrchol hory je budovaný žulami ďumbierskeho typu. 

Severným smerom sa nachádza Prašivá (1 667,4 m n. m.), Tanečnica (1 680,7 m n. m.) a Krakova hoľa (1 751,6 m n. m.), východným Ludárova hoľa (1 731 m n. m.), Štiavnica (2 025 m n. m.) a Ďumbier (2 046 m n. m.), južným Veľký Gápeľ (1 776 m n. m.), Mesiačik (1 362 m n. m.) a Baba (1 617 m n. m.) a západným Pálenica (1 658 m n. m.), Chopok (2 024 m n. m.), Konské (1 882,3 m n. m.) a Konský grúň (1 771 m n. m.). Severná časť hrebeňa patrí do povodia Váhu, kde vodu odvádza zo západnej časti riečka Demänovka a zo severovýchodnej potok Bystrá do Štiavnice, voda z južných svahov odteká potokom Bystrianka do rieky Hron. Vrchol traverzuje Cesta hrdinov SNP, no vedie ním značený chodník na Kráľov stôl i chodník z Demänovskej Doliny. V tejto časti je hustá sieť značených trás, ktoré sú vzájomne poprepájané. Prístup uľahčuje aj lanovka na blízky Chopok. Severovýchodná časť masívu je súčasťou národnej prírodnej rezervácie Ďumbier.

### Výhľady

Hôľnato skalnatý hrebeň i vrchol so značnou nadmorskou výškou umožňuje kruhový rozhľad. Pri vhodných podmienkach je možné pozorovať mnohé vrcholy Nízkych Tatier, no tiež Tatry, Chočské vrchy, Oravskú Maguru i Beskydy, Malú Fatru, Vtáčnik, Kremnické vrchy, Štiavnické vrchy, Javorie, Poľanu a Veporské vrchy.

Turizmus
--------

### Prístup

Krúpova hoľa je významnou križovatkou turistických chodníkov v najvyššej časti horstva. Zároveň je jediným miestom, odkiaľ sa možno po významovej odbočke „vrchol" dostať k najvyššiemu bodu pohoria - na Ďumbier. V zimnom období je Ďumbier prístupný aj priamo od Štefánikovej chaty.

* po  značke (Cesta hrdinov SNP) z Chopka alebo od Chaty gen. M. R. Štefánika
* po  značke z rázcestia Kosienky cez Sedlo Javorie (1 487 m n. m.)
* po  značke z Demänovskej doliny od jaskyne Slobody

### Ubytovanie v okolí

* Ski & Wellness Residence Družba, 4,3 km od lokality Krupova hoľa,
* Hotel FIS Jasná, 4,2 km od lokality Krúpova hoľa,
* Hotel Junior Jasná, 6,98 km od lokality Krúpova hoľa

Zaujímavosti
------------

V tesnej blízkosti Krúpovej hole sa narodil František Švantner - jeden zo spisovateľov, ktorí zavŕšili a dotvorili lyrizovaný prúd v slovenskej próze.

Referencie
----------

1. 1 2  *Nízke Tatry - Chopok. Turistická mapa.* 1 : 50 000. Harmanec: VKÚ, a. s. 2000.
2. 1 2 3 4   *Mapový portál HIKING.SK* [online]. Denník N, [cit. 2022-08-12]. Dostupné online.
3. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-08-12]. Dostupné online.
4. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-08-12]. Dostupné online. Archivované 2023-08-11 z originálu.
5. ↑
6. ↑   *Peakfinder* [online]. peakfinder.org, [cit. 2022-08-12]. Dostupné online.
7. ↑
8. 1 2

Pozri aj
--------

* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

Iné projekty
------------

Commons
* Spolupracuj na Commons Commons ponúka multimediálne súbory na tému **Krúpova hoľa**

Externé odkazy
--------------

* Poloha na turistickej mape

| * z
* d
* u
Nízke Tatry |
| --- |
| Podcelky (časti) | 
* Ďumbierske Tatry
	+ Demänovské vrchy
	+ Ďumbier
	+ Lúžňanská kotlina
	+ Prašivá
	+ Salatíny
* Kráľovohoľské Tatry
	+ Kráľova hoľa
	+ Predná hoľa
	+ Priehyba
	+ Teplická kotlina

 |
| Veľkoplošné chránené územie | 
* Národný park Nízke Tatry

 |
| Národné prírodné rezervácie | 
* Demänovská dolina
* Ďumbier
* Jánska dolina
* Ohnište
* Pod Latiborskou hoľou
* Salatín
* Skalka

 |
| Prírodné rezervácie | 
* Martalúzka

 |
| Národné prírodné pamiatky | 
* Brankovský vodopád
* Bystrianska jaskyňa
* Demänovské jaskyne
* Jaskyňa mŕtvych netopierov
* Jaskyňa zlomísk
* Stanišovská jaskyňa
* Starý hrad
* Veľká ľadová priepasť
* Vrbické pleso
* Štefanová
* Záskočská jaskyňa

 |
| Prírodné pamiatky | 
* Meandre Lúžňanky
* Žiar

 |
| Kultúrne a historické pamiatky | 
* Chata generála Milana Rastislava Štefánika

 |
| Vybrané vrcholyZoznam vrcholov | 
* Ďumbier (2 043)
* Štiavnica (2 025)
* Chopok (2 023)
* Dereše (2 003)
* Skalka (1 980)
* Chabenec (1 955)
* Kráľova hoľa (1 946)
* Kotliská (1 940)
* Krúpova hoľa (1 927)
* Zákľuky (1 914)
* Poľana (1 889)
* Orlová (1 840)
* Bôr (1 887)
* Konské (1 882)
* Stredná hoľa (1 875)
* Baňa (1 859)
* Žiarska hoľa (1 840)
* Besná (1 807)
* Bartková (1 790)
* Veľký Gápeľ (1 776)
* Krakova hoľa (1 751)
* Veľká Chochuľa (1 753)
* Ďurková (1 750)
* Ludárova hoľa (1 731)
* Veľký bok (1 727)
* Veľká Vápenica (1 691)
* Latiborská hoľa (1 643)
* Andrejcová (1 520)
* Chabenec (1 515)
* Ostré (1 066)

 |
| Horské chaty Nízkych Tatier | 
* Chata generála Milana Rastislava Štefánika (1 740 m)
* Chata pod Kráľovou hoľou (1 451 m)
* Kamenná chata pod Chopkom (2 000 m)
* Útulňa Andrejcová (1 410 m)
* Útulňa Ďurková pod Chabencom (1 623 m)

 |